phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลนาเกลืออำเภอบางละมุงจังหวัดชลบุรีพ.ศ. ๒๕๒๑ ภูมิพลอดุลยเดช ป.ร.ให้ไว้ ณ วันที่ ๑๖ กันยายนพ.ศ. ๒๕๒๑เป็นปีที่ ๓๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลนาเกลืออำเภอบางละมุง จังหวัดชลบุรีเพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศ และสภาพแวดล้อมอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๑๔แห่งพระราชบัญญัติการผังเมือง พ.ศ. ๒๕๑๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลนาเกลือ อำเภอบางละมุง จังหวัดชลบุรี พ.ศ. ๒๕๒๑มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ พระราชกฤษฎีกานี้ให้มีอายุห้าปีมาตรา๔ ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้มาตรา๕เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้อยู่ในท้องที่ตำบลนาเกลือ อำเภอบางละมุง จังหวัดชลบุรีภายในแนวเขตตามแผนที่ท้ายพระราชกฤษฎีกานี้มาตรา๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลนาเกลืออำเภอบางละมุง จังหวัดชลบุรี พ.ศ. ๒๕๒๑(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากรัฐบาลมีนโยบายที่จะพัฒนาจังหวัดชลบุรีจึงเป็นการสมควรที่จะวางและจัดทำผังเมืองรวมเพื่อใช้เป็นแนวทางในการพัฒนาในด้านการใช้ประโยชน์ในทรัพย์สินการคมนาคม และการขนส่ง การสาธารณูปโภค บริการสาธารณะ และสภาพแวดล้อมโดยคำนึงถึงการบำรุงรักษาทรัพยากรธรรมชาติภูมิประเทศที่งดงามหรือมีคุณค่าในทางธรรมชาติ ดังนั้นเพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงจำเป็นต้องตราพระราชกฤษฎีกานี้ขึ้นดลธี/พิมพ์๑๘ ตุลาคม ๒๕๕๐ฐิติพงษ์/ตรวจ๘ พฤศจิกายน ๒๕๕๐วิภา/ปรับปรุง๑๕ กรกฎาคม.๒๕๕๘[๑] ราชกิจจานุเบกษาเล่ม ๙๕/ตอนที่ ๑๐๙/ฉบับพิเศษ หน้า ๑๕/๔ ตุลาคม ๒๕๒๑
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๖๔/๒๕๕๓)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัทโอสถสภา จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๒๒๖/๒๕๕๓ ลงวันที่ ๒๓ สิงหาคม๒๕๕๓ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีทองตรงกลางฝามีอักษรภาษาไทยสีน้ำเงินเข้มขอบเส้นสีทอง คำว่า ฉลาม ข้างอักษร ม มีอักษรภาษาอังกฤษสีนํ้าเงินเข้ม คำว่า R อยู่ในรูปวงกลมขอบเส้นสีน้ำเงินเข้มใต้คำว่า ฉลาม มีอักษรภาษาอังกฤษสีน้ำเงินเข้มขอบเส้นสีทองคำว่า WHITE SHARK ทับอยู่บนกราฟฟิกส์ภาพตาข่ายสีน้ำเงินเข้ม ด้านข้างฝาโดยรอบ พื้นสีทองมีอักษรภาษาไทยและตัวเลข สีน้ำเงินเข้ม คำว่า ฉลามขาว เครื่องดื่มบำรุงกำลัง ปริมาตรสุทธิ 150 ซม.3 บริษัทโอสถสภา จำกัด ใต้ คำว่า เครื่องดื่มมีสัญลักษณ์สีน้ำเงินเข้ม คำว่า ใต้ คำว่า บริษัท มีสัญลักษณ์สีน้ำเงินเข้มคำว่า รูปลักษณะฝา ประกาศณ วันที่ ๒๓ กันยายน พ.ศ. ๒๕๕๓นิ่มนวลรักษ์ศรีทองนักวิชาการสรรพสามิตชำนาญการพิเศษรักษาราชการแทนผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๒ สิงหาคม๒๕๕๔ณัฐวดี/ตรวจ๒๒ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๑๒ ง/หน้า ๓๑/๔ สิงหาคม ๒๕๕๔
กฎกระทรวงกฎกระทรวงฉบับที่ ๒๒๔ (พ.ศ.๒๕๓๘)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๖๙ (พ.ศ.๒๕๓๒) ออกตามความในพระราชบัญญัติการผังเมือง พ.ศ. ๒๕๑๘ซึ่งได้ขยายระยะเวลาการใช้บังคับมาครั้งหนึ่งแล้ว ตามกฎกระทรวง ฉบับที่ ๑๗๙ (พ.ศ.๒๕๓๗) ออกตามความในพระราชบัญญัติการผังเมือง พ.ศ. ๒๕๑๘ต่อไปเป็นครั้งที่สองมีกำหนดอีกหนึ่งปี ทั้งนี้ ตั้งแต่วันที่ ๓๐ สิงหาคม ๒๕๓๘เป็นต้นไปให้ไว้ ณ วันที่ ๑๘ สิงหาคม พ.ศ. ๒๕๓๘สุดารัตน์ เกยุราพันธุ์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ ตำบลสะเตง ตำบลสะเตงนอกตำบลท่าสาป และตำบลหน้าถ้ำ อำเภอเมืองยะลา จังหวัดยะลา ซึ่งกฎกระทรวง ฉบับที่ ๖๙(พ.ศ. ๒๕๓๒) ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและได้เคยมีการขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วตามกฎกระทรวงฉบับที่ ๑๗๙ (พ.ศ. ๒๕๓๗) ออกตามความในพระราชบัญญัติการผังเมือง พ.ศ. ๒๕๑๘แต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปเป็นครั้งที่สองอีกหนึ่งปีและโดยที่มาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้วิภา/ปรับปรุง๒๘ กันยายน ๒๕๕๘[๑] ราชกิจจานุเบกษาเล่ม ๑๑๒/ตอนที่ ๓๕ ก/หน้า ๕/๑๘ สิงหาคม ๒๕๓๘
กฎกระทรวงกำหนดหลักเกณฑ์และวิธีการจัดการสงเคราะห์แก่ลูกจ้างในกรณีที่ลูกจ้างออกจากงานหรือตาย (ฉบับที่ 2) พ.ศ. 2568กฎกระทรวง กำหนดหลักเกณฑ์และวิธีการจัดการสงเคราะห์แก่ลูกจ้าง ในกรณีที่ลูกจ้างออกจากงานหรือตาย (ฉบับที่ ๒) พ.ศ. ๒๕๖๘อาศัยอำนาจตามความในมาตรา ๖ วรรคหนึ่ง และมาตรา ๑๓๐ วรรคสอง แห่งพระราชบัญญัติคุ้มครองแรงงาน พ.ศ. ๒๕๔๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิกความในข้อ ๑ แห่งกฎกระทรวงกำหนดหลักเกณฑ์และวิธีการจัดการสงเคราะห์แก่ลูกจ้างในกรณีที่ลูกจ้างออกจากงานหรือตาย พ.ศ. ๒๕๖๗ และให้ใช้ความต่อไปนี้แทน "ข้อ ๑ กฎกระทรวงนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๖๙ เป็นต้นไป"ให้ไว้ ณ วันที่ ๙ กันยายน พ.ศ. ๒๕๖๘ พงศ์กวิน จึงรุ่งเรืองกิจ รัฐมนตรีว่าการกระทรวงแรงงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรเลื่อนกำหนดระยะเวลาการมีผลใช้บังคับของกฎกระทรวงกำหนดหลักเกณฑ์และวิธีการจัดการสงเคราะห์แก่ลูกจ้างในกรณีที่ลูกจ้างออกจากงานหรือตาย พ.ศ. ๒๕๖๗เพื่อให้สอดคล้องกับการเลื่อนระยะเวลาเริ่มดำเนินการจัดเก็บเงินสะสมและเงินสมทบกองทุนสงเคราะห์ลูกจ้างตามพระราชกฤษฎีกาว่าด้วยการกำหนดระยะเวลาเริ่มดำเนินการจัดเก็บเงินสะสมและเงินสมทบกองทุนสงเคราะห์ลูกจ้าง จากวันที่ ๑ ตุลาคม พ.ศ. ๒๕๖๘ เป็นวันที่ ๑ ตุลาคม พ.ศ. ๒๕๖๙ จึงจำเป็นต้องออกกฎกระทรวงนี้
ประกาศคณะกรรมการควบคุมการขนส่งทางบกประจำจังหวัดลพบุรีประกาศคณะกรรมการควบคุมการขนส่งทางบกประจำจังหวัดลพบุรีฉบับที่ ๘๓(พ.ศ. ๒๕๕๖)เรื่อง กำหนด(ปรับปรุง) เส้นทางสำหรับการขนส่งประจำทางด้วยรถโดยสารหมวด ๔จังหวัดลพบุรี สายที่ ๒๒๐๒ ลพบุรี บ้านหมี่ให้มีรายละเอียดเส้นทางแยกช่วงลพบุรี บ้านหมี่ (สายคันคลอง)[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดลพบุรีฉบับที่ ๗๗ (พ.ศ. ๒๕๕๔) ลงวันที่ ๒๓ มีนาคม ๒๕๕๔ กำหนด (ปรับปรุง)แก้ไขชื่อเส้นทาง, รายละเอียดเส้นทาง (ชื่อถนน, ชื่อสถานที่, หมายเลขทางหลวง หรือทางหลวงจังหวัดเป็นทางหลวงแผ่นดิน) สำหรับการขนส่งประจำทางด้วยรถโดยสารหมวด ๔ จังหวัดลพบุรี สายที่ ๒๒๐๒ ลพบุรี บ้านหมี่ ขึ้นนั้นคณะกรรมการควบคุมการขนส่งทางบกประจำจังหวัดลพบุรีได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดลพบุรีในการประชุมครั้งที่ ๑/๒๕๕๖ เมื่อวันที่ ๒๐ มีนาคม ๒๕๕๖และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๕๖เมื่อวันที่ ๑ สิงหาคม ๒๕๕๖ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ จังหวัดลพบุรี สายที่ ๒๒๐๒ลพบุรี บ้านหมี่ ให้มีรายละเอียดเส้นทางแยกช่วงลพบุรี บ้านหมี่ (สายคันคลอง) โดยให้ใช้รายละเอียดเส้นทางดังต่อไปนี้ คือสายที่ ๒๒๐๒ลพบุรี บ้านหมี่เริ่มต้นจากสถานีขนส่งผู้โดยสารจังหวัดลพบุรี ไปตามถนนนารายณ์มหาราชแยกซ้ายวงเวียนเทพสตรี ไปตามทางหลวงแผ่นดินหมายเลข ๑ ผ่านสี่แยกเอราวัณสำนักงานขนส่งจังหวัดลพบุรี สี่แยกโรงพยาบาลอานันท์ฯ ศูนย์การทหารปืนใหญ่ทางแยกเขาพระงาม ทางแยกสถานีรถไฟโคกกระเทียม วัดทุ่งสิงห์โต ถึง กม.ที่ ๑๗๑ แยกซ้ายไปตามทางหลวงแผ่นดินหมายเลข๓๐๒๔ ผ่านบ้านสระตาแวว บ้านหนองน้ำทิพย์ บ้านเนินยาว บ้านสระเตย ไปสุดเส้นทาง ณสถานที่จอดรถโดยสารประจำทางอำเภอบ้านหมี่ช่วงลพบุรี - บ้านหมี่ (สายคันคลอง)เริ่มต้นจากสถานีขนส่งผู้โดยสารจังหวัดลพบุรี ไปตามถนนนารายณ์มหาราช ถึงสะพาน ๗แยกซ้ายไปตามทางหลวงแผ่นดินหมายเลข ๓๑๙๖ ผ่าน บ้านคอกกระบือ บ้านหนองเต่าหนองเกวียนหัก บ้านหนองทรายขาว ถึงสะพานชลประทานที่ ๓แยกซ้ายไปตามทางหลวงแผ่นดินหมายเลข ๒๐๕ ไปสุดเส้นทาง ณสถานที่จอดรถโดยสารประจำทางบริเวณอำเภอบ้านหมี่ประกาศณ วันที่ ๑๐ ตุลาคม พ.ศ. ๒๕๕๖ธนาคม จงจิระรองผู้ว่าราชการจังหวัดลพบุรีรักษาการในตำแหน่งผู้ว่าราชการจังหวัดลพบุรีประธานกรรมการควบคุมการขนส่งทางบกประจำจังหวัดลพบุรีปริยานุช/ผู้จัดทำ๓๐ มิถุนายน๒๕๕๗วันทิตา/ผู้ตรวจ๒ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนที่ ๖๖ ง/หน้า ๒๑๓/๒๖ มิถุนายน ๒๕๕๗
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๔๖/๒๕๕๓)[๑] อาศัยอำนาจตามความในมาตรา๘ (๑) วรรคสาม แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๔๕/๒๕๕๓) ลงวันที่ ๔ พฤศจิกายน ๒๕๕๓ข้อ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑) น้ำมันเตาชนิดที่ ๑ ลิตรละ ๑๕.๖๓๒๖ บาท(๒) น้ำมันเตาชนิดที่ ๒ ลิตรละ ๑๔.๙๓๗๓ บาท(๓) น้ำมันเตาชนิดที่ ๓ ลิตรละ ๑๔.๔๗๘๘ บาท(๔) น้ำมันเตาชนิดที่ ๔ ลิตรละ ๑๔.๕๐๓๘ บาท(๕) น้ำมันเตาชนิดที่ ๕ ลิตรละ ๑๔.๒๕๒๑ บาททั้งนี้ตั้งแต่วันที่ ๑๕ พฤศจิกายน ๒๕๕๓ เป็นต้นไปประกาศ ณ วันที่ ๑๕พฤศจิกายน พ.ศ. ๒๕๕๓บุญชัย พิทักษ์ดำรงกิจรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๒ มกราคม ๒๕๕๔ณัฐวดี/ตรวจ๑๒ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนที่ ๑๙๘ ง/หน้า ๕/๓๐ ธันวาคม ๒๕๕๓
คำพิพากษาศาลฎีกาที่ 62880หลักกฎหมาย: เมื่อคดีของผู้ร้องได้ยุติแล้วในชั้นศาลอุทธรณ์ผู้ร้องจะขอทุเลาการบังคับต่อศาลฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1263/2527นายสันต์ชัย แซ่ตันโจทก์นางคูบอเกียว แซ่คูจำเลยผู้ร้องขัดทรัพย์จำเลยนายทวีศักดิ์ ตั้งฐิติธรรม กับพวกจำเลย ป.วิ.พ. ม. 231เมื่อคดีของผู้ร้องได้ยุติแล้วในชั้นศาลอุทธรณ์ผู้ร้องจะขอทุเลาการบังคับต่อศาลฎีกาไม่ได้(เสนอ ศรนิยม-โสภณ รัตนากร-สหัส สิงหวิริยะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1263/2527นายสันต์ชัย แซ่ตันโจทก์นางคูบอเกียว แซ่คูจำเลยผู้ร้องขัดทรัพย์จำเลยนายทวีศักดิ์ ตั้งฐิติธรรม กับพวกจำเลย ป.วิ.พ. ม. 231เมื่อคดีของผู้ร้องได้ยุติแล้วในชั้นศาลอุทธรณ์ผู้ร้องจะขอทุเลาการบังคับต่อศาลฎีกาไม่ได้(เสนอ ศรนิยม-โสภณ รัตนากร-สหัส สิงหวิริยะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65196หลักกฎหมาย: คดีความผิดต่อส่วนตัวแม้คดีจะอยู่ในระหว่างพิจารณาของศาลฎีกาก็ตาม เมื่อศาลฎีกาอนุญาตให้โจทก์ถอนฟ้องแล้วสิทธินำคดีมาฟ้องเป็นอันระงับไปตามมาตรา 39(2) แห่งประมวลกฎหมายวิธีพิจารณาความอาญา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 239/2518นายสุรชัย ชัยรัตนศักดิ์โจทก์นางอุดมสุข กิตตโกศลจำเลย ป.วิ.อ. ม. 39 (2)คดีความผิดต่อส่วนตัวแม้คดีจะอยู่ในระหว่างพิจารณาของศาลฎีกาก็ตาม เมื่อศาลฎีกาอนุญาตให้โจทก์ถอนฟ้องแล้วสิทธินำคดีมาฟ้องเป็นอันระงับไปตามมาตรา 39(2) แห่งประมวลกฎหมายวิธีพิจารณาความอาญา(สุธี ชอบธรรม-วิกรม เมาลานนท์-ยิ่งศักดิ์ กฤษณจินดา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 239/2518นายสุรชัย ชัยรัตนศักดิ์โจทก์นางอุดมสุข กิตตโกศลจำเลย ป.วิ.อ. ม. 39 (2)คดีความผิดต่อส่วนตัวแม้คดีจะอยู่ในระหว่างพิจารณาของศาลฎีกาก็ตาม เมื่อศาลฎีกาอนุญาตให้โจทก์ถอนฟ้องแล้วสิทธินำคดีมาฟ้องเป็นอันระงับไปตามมาตรา 39(2) แห่งประมวลกฎหมายวิธีพิจารณาความอาญา(สุธี ชอบธรรม-วิกรม เมาลานนท์-ยิ่งศักดิ์ กฤษณจินดา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 4679 (พ.ศ. 2558)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเทคนิคการทดสอบแรงดันไฟฟ้าสูงสําหรับบริภัณฑ์แรงดันไฟฟ้าต่ําเล่ม 1 บทนิยาม คุณลักษณะที่ต้องการด้านการทดสอบและวิธีดําเนินการ--------------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมเทคนิคการทดสอบแรงดันไฟฟ้าสูงสําหรับบริภัณฑ์แรงดันไฟฟ้าต่ํา เล่ม 1 บทนิยาม คุณลักษณะที่ต้องการด้านการทดสอบและวิธีดําเนินการ มาตรฐานเลขที่ มอก.2586 เล่ม 1 - 2558 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 1 เมษายน พ.ศ. 2558 จักรมณฑ์ ผาสุกวนิชรัฐมนตรีว่าการกระทรวงอุตสาหกรรม
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๒๖/๒๕๕๕)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัทโอสถสภา จำกัด ดังต่อไปนี้๑. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๓๕/๒๕๕๕ ลงวันที่ ๑ มิถุนายน๒๕๕๕ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีเขียวตรงกลางฝาพื้นสีเขียวมีรูปมือขวาสีขาวลายเส้นสีเขียวชูนิ้วชี้และนิ้วกลาง ถัดออกมามีขอบเส้นสีขาววงกลมล้อมรอบใต้รูป มีอักษรภาษาอังกฤษสีขาว คำว่า LIPO-PLUS ด้านข้างฝาโดยรอบพื้นสีเขียวเหนือรูป มีเครื่องหมายสีขาว ใต้คำว่า LIPO-PLUS มีเครื่องหมายสีขาว ถัดออกไปโดยรอบพื้นสีเขียวมีรูปกราฟฟิกส์ อักษรภาษาไทย ตัวเลขและอักษรภาษาอังกฤษ สีขาว คำว่า ลิโพ-พลัส เครื่องดื่มปริมาตรสุทธิ 150 ซม.3 LIPO-PLUS บริษัท โอสถสภา จำกัด รูปลักษณะฝา เพื่อนำไปผนึกบรรจุเครื่องดื่ม LIPO-PLUS ปริมาตรสุทธิ๑๕๐ ซม.๓ เท่านั้น๒. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๓๖/๒๕๕๕ ลงวันที่ ๑ มิถุนายน๒๕๕๕ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีขาวตรงกลางฝาพื้นสีขาวมีรูปวงกลมพื้นสีแดงบนรูปวงกลมพื้นสีแดงมีรูปมือขวาสีขาวลายเส้นสีแดงชูนิ้วชี้และนิ้วกลางถัดออกมามีขอบเส้นสีขาววงกลมล้อมรอบ ถัดออกมามีขอบเส้นสีแดงวงกลมล้อมรอบ เหนือรูป มีอักษรภาษาอังกฤษสีแดง คำว่า THE VICTORY SPIRIT ใต้รูป มีอักษรภาษาอังกฤษสีแดง คำว่า LIPOVITAN-D ด้านข้างฝาโดยรอบพื้นสีขาวเหนือคำว่า THE VICTORY SPIRIT มีเครื่องหมายสีแดง ใต้คำว่า LIPOVITAN-D มีเครื่องหมายสีแดง ถัดออกไปโดยรอบพื้นสีขาวมีรูปกราฟฟิกส์ อักษรภาษาไทย ตัวเลขและอักษรภาษาอังกฤษ สีแดง คำว่า ลิโพวิตัน-ดี เครื่องดื่มปริมาตรสุทธิ 100 ซม.3 LIPOVITAN-D บริษัท โอสถสภา จำกัด รูปลักษณะฝา เพื่อนำไปผนึกบรรจุเครื่องดื่ม LIPOVITAN-D ปริมาตรสุทธิ๑๐๐ ซม.๓ เท่านั้นประกาศณ วันที่ ๒๗ สิงหาคม พ.ศ. ๒๕๕๕สมเดช ศรีสวัสดิ์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๐ พฤศจิกายน๒๕๕๕ชาญ/ผู้ตรวจ๒๒ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๒๗ ง/หน้า ๓๘/๑๕ พฤศจิกายน ๒๕๕๕
คำพิพากษาศาลฎีกาที่ 64309หลักกฎหมาย: ฎีกาว่า โจทก์เป็นผู้เสียหายและมีอำนาจฟ้องจำเลยได้เพราะโจทก์มีพยานนำสืบได้ว่า จำเลยทั้งสามได้กลุ้มรุมทำร้ายโจทก์หาใช่โจทก์สมัครใจเข้าต่อสู้วิวาททำร้ายร่างกายซึ่งกันและกันดั่งศาลวินิจฉัยไม่ เป็นฎีกาในปัญหาข้อเท็จจริงส่วนฎีกาที่ว่า โจทก์ได้บรรยายฟ้องในเรื่องจำเลยสมคบกันแจ้งความเท็จไว้โดยละเอียด และมีพยานบุคคลนำสืบไว้ชัดแจ้งแล้วนอกจากนั้นโจทก์ ก็ได้ระบุคำให้การแจ้งความเท็จต่อเจ้าพนักงานของจำเลยไว้เป็นพยานแล้ว หากแต่ศาลมิได้เรียกมาประกอบการพิจารณาเองนั้น ก็เป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 214/2502นายเจียงซุ่นเห้ง แซ่เจียง กับพวกโจทก์นายหลีก่วงส้าง แซ่หลี กับพวกจำเลย ป.วิ.อ. ม. 219ฎีกาว่า โจทก์เป็นผู้เสียหายและมีอำนาจฟ้องจำเลยได้เพราะโจทก์มีพยานนำสืบได้ว่า จำเลยทั้งสามได้กลุ้มรุมทำร้ายโจทก์หาใช่โจทก์สมัครใจเข้าต่อสู้วิวาททำร้ายร่างกายซึ่งกันและกันดั่งศาลวินิจฉัยไม่ เป็นฎีกาในปัญหาข้อเท็จจริงส่วนฎีกาที่ว่า โจทก์ได้บรรยายฟ้องในเรื่องจำเลยสมคบกันแจ้งความเท็จไว้โดยละเอียด และมีพยานบุคคลนำสืบไว้ชัดแจ้งแล้วนอกจากนั้นโจทก์ ก็ได้ระบุคำให้การแจ้งความเท็จต่อเจ้าพนักงานของจำเลยไว้เป็นพยานแล้ว หากแต่ศาลมิได้เรียกมาประกอบการพิจารณาเองนั้น ก็เป็นฎีกาในปัญหาข้อเท็จจริง(ดุลยการณ์โกวิท-ดุลยกรณ์พิทารณ์-ไชยเจริญ สันติศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 214/2502นายเจียงซุ่นเห้ง แซ่เจียง กับพวกโจทก์นายหลีก่วงส้าง แซ่หลี กับพวกจำเลย ป.วิ.อ. ม. 219ฎีกาว่า โจทก์เป็นผู้เสียหายและมีอำนาจฟ้องจำเลยได้เพราะโจทก์มีพยานนำสืบได้ว่า จำเลยทั้งสามได้กลุ้มรุมทำร้ายโจทก์หาใช่โจทก์สมัครใจเข้าต่อสู้วิวาททำร้ายร่างกายซึ่งกันและกันดั่งศาลวินิจฉัยไม่ เป็นฎีกาในปัญหาข้อเท็จจริงส่วนฎีกาที่ว่า โจทก์ได้บรรยายฟ้องในเรื่องจำเลยสมคบกันแจ้งความเท็จไว้โดยละเอียด และมีพยานบุคคลนำสืบไว้ชัดแจ้งแล้วนอกจากนั้นโจทก์ ก็ได้ระบุคำให้การแจ้งความเท็จต่อเจ้าพนักงานของจำเลยไว้เป็นพยานแล้ว หากแต่ศาลมิได้เรียกมาประกอบการพิจารณาเองนั้น ก็เป็นฎีกาในปัญหาข้อเท็จจริง(ดุลยการณ์โกวิท-ดุลยกรณ์พิทารณ์-ไชยเจริญ สันติศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๓๐๗(พ.ศ. ๒๕๕๔)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมแผ่นอัดทองแดงสำหรับวงจรพิมพ์: กระดาษเซลลูโลส - ฟีนอลิกเรซินและกำหนดมาตรฐานผลิตภัณฑ์อุตสาหกรรมแผ่นอัดทองแดงสำหรับวงจรพิมพ์เล่ม 1 วัสดุฐานเสริมแรงหุ้มและไม่หุ้มด้วยแผ่นอัดเสริมกระดาษเซลลูโลส - ฟีนอลิกเรซิน ชั้นคุณภาพประหยัด ผนึกด้วยทองแดงเปลว โดยที่เป็นการสมควรปรับปรุงมาตรฐานผลิตภัณฑ์อุตสาหกรรมแผ่นอัดทองแดงสำหรับวงจรพิมพ์ : กระดาษเซลลูโลส - ฟีนอลิกเรซิน มาตรฐานเลขที่ มอก.703 - 2530อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ ๑๒๘๐(พ.ศ. ๒๕๓๐) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม แผ่นอัดทองแดงสำหรับวงจรพิมพ์ :กระดาษเซลลูโลส - ฟีนอลิกเรซิน ลงวันที่ ๒ ธันวาคม พ.ศ. ๒๕๓๐ และออกประกาศกำหนดมาตรฐานผลิตภัณฑ์อุตสาหกรรมแผ่นอัดทองแดงสำหรับวงจรพิมพ์ เล่ม 1 วัสดุฐานเสริมแรงหุ้มและไม่หุ้มด้วยแผ่นอัดเสริมกระดาษเซลลูโลส- ฟีนอลิกเรซิน ชั้นคุณภาพประหยัด ผนึกด้วยทองแดงเปลว มาตรฐานเลขที่ มอก. 703เล่ม 1 - 2552 ขึ้นใหม่ ดังมีรายละเอียดต่อท้ายประกาศนี้ทั้งนี้ ให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไป[๑]ประกาศณ วันที่ ๑๐ มกราคม พ.ศ. ๒๕๕๔ชัยวุฒิบรรณวัฒน์รัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรม แผ่นอัดทองแดงสำหรับวงจรพิมพ์ เล่ม 1วัสดุฐานเสริมแรงหุ้มและไม่หุ้มด้วยแผ่นอัดเสริมกระดาษเซลลูโลส ฟีนอลิกเรซิน ชั้นคุณภาพประหยัด ผนึกด้วยทองแดงเปลว (มอก. 703 เล่ม 1 -2552)(ดูข้อมูลจากภาพกฎหมาย)ปริยานุช/จัดทำ๑๙ เมษายน ๒๕๕๔ณัฐวดี/ตรวจ๑๙ เมษายน ๒๕๕๔จุฑามาศ/ปรับปรุง๑๐ กุมภาพันธ์ ๒๕๕๙[๑] ราชกิจจานุเบกษาเล่ม ๑๒๘/ตอนพิเศษ ๔๐ ง/หน้า ๑๖/๕ เมษายน ๒๕๕๔
กฎกระทรวงกฎกระทรวงกำหนดสินค้าที่มีสิทธิขอคืนภาษีและการพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้พ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๑๐ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๒ ให้สินค้าดังต่อไปนี้เป็นสินค้าที่ผู้ประกอบอุตสาหกรรมหรือผู้นำเข้ามีสิทธิขอคืนภาษีที่ได้เสียไว้แล้วเนื่องจากสินค้าเสียหายหรือเสื่อมคุณภาพจนใช้การไม่ได้(๑)เครื่องดื่ม(๒)แบตเตอรี่(๓)สุราข้อ๓ ให้ผู้ประกอบอุตสาหกรรมหรือผู้นำเข้าที่ขอคืนภาษีมีหน้าที่พิสูจน์ให้เห็นอย่างชัดแจ้งว่าสินค้ามีลักษณะความเสียหายหรือเสื่อมคุณภาพจนใช้การไม่ได้ตามที่กำหนดในข้อ๔ข้อ๔ การพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้ต้องปรากฏอย่างชัดแจ้งว่าสินค้านั้นเป็นไปตามหลักเกณฑ์ ดังต่อไปนี้(๑)กรณีสินค้าเสียหายจนใช้การไม่ได้ต้องมีลักษณะความเสียหายอย่างหนึ่งอย่างใดดังต่อไปนี้(ก)เครื่องดื่ม๑)มีวัตถุหรือสสารอันตรายเจือปน๒)ภาชนะบรรจุเครื่องดื่มเสียหาย โดยแตก รั่วบุบหรือบวมไม่เป็นรูปทรงหรือฉลากปิดภาชนะเสียหาย หลุด หรือลอกจนไม่สามารถนำเครื่องดื่มไปบริโภคหรือออกจำหน่ายได้๓)มีลักษณะความเสียหายอื่น ๆที่แสดงให้เห็นว่าสินค้าไม่สามารถนำไปบริโภคหรือจำหน่ายได้(ข)แบตเตอรี่๑)มีลักษณะแตกร้าว โดยมีส่วนประกอบของแบตเตอรี่ครบถ้วน และขั้วแบตเตอรี่ไม่บิดหรืองอ๒)มีลักษณะความเสียหายอื่น ๆ ที่แสดงให้เห็นว่าแบตเตอรี่ไม่สามารถนำไปใช้งานได้(ค)สุรา มีลักษณะตาม (๑) (ก)(๒)กรณีสินค้าเสื่อมคุณภาพจนใช้การไม่ได้ ต้องมีลักษณะอย่างหนึ่งอย่างใด ดังต่อไปนี้(ก)เครื่องดื่ม๑)หมดอายุการบริโภค๒)มีลักษณะเปลี่ยนแปลงไปจากเดิม โดยมีสีจางลงหรือเข้มขึ้น หรือขุ่น หรือมีตะกอน๓)ภาชนะบรรจุเครื่องดื่มมีลักษณะบวม เป็นรา เป็นสนิม หรือมีของเหลวซึมออกมาจากภาชนะ๔)มีลักษณะการเสื่อมคุณภาพอื่น ๆ ที่แสดงให้เห็นว่าไม่สามารถนำสินค้าไปบริโภคหรือจำหน่ายได้(ข)แบตเตอรี่๑)มีความถ่วงจำเพาะหรือแรงดันกระแสไฟฟ้าสูงหรือต่ำกว่ามาตรฐานหรือมีสีแผ่นธาตุเปลี่ยนไป๒)มีลักษณะการเสื่อมคุณภาพอื่น ๆ ที่แสดงให้เห็นว่าแบตเตอรี่ไม่สามารถนำไปใช้งานได้(ค)สุรา๑)มีลักษณะตาม (๒) (ก)๒)มีแรงแอลกอฮอล์หรือคุณลักษณะทางเคมีวัตถุเจือปนอาหารหรือสารปนเปื้อนไม่เป็นไปตามมาตรฐานที่อธิบดีประกาศกำหนดให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑๐ แห่งพระราชบัญญัติภาษีสรรพสามิตพ.ศ. ๒๕๖๐บัญญัติให้ผู้ประกอบอุตสาหกรรมหรือผู้นำเข้ามีสิทธิขอคืนภาษีที่ได้เสียไว้แล้วสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้โดยสินค้าที่มีสิทธิขอคืนภาษีและการพิสูจน์ลักษณะความเสียหายหรือเสื่อมคุณภาพของสินค้าจนใช้การไม่ได้ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๔๙/๑๖ กันยายน ๒๕๖๐
ประกาศกระทรวงสาธารณสุขประกาศกระทรวงสาธารณสุขเรื่องกำหนดพื้นที่ภูมิภาคพ.ศ. ๒๕๕๗[๑] ตามที่กฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิพ.ศ. ๒๕๔๖ ลงวันที่ ๑๔ กุมภาพันธ์ พ.ศ. ๒๕๔๖ได้กำหนดให้กระทรวงสาธารณสุขประกาศกำหนดบริเวณพื้นที่ภาคใด ประกอบด้วยจังหวัดใดประกอบด้วยเขตพื้นที่ตามภูมิภาคอาศัยอำนาจตามความในมาตรา ๔แห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒รัฐมนตรีว่าการกระทรวงสาธารณสุข ออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข เรื่องการกำหนดพื้นที่ภูมิภาค ประกาศ ณ วันที่ ๓๐ พฤษภาคม พ.ศ.๒๕๔๖ข้อ ๒ ให้พื้นที่ภูมิภาคประกอบไปด้วยจังหวัดที่กำหนด๒.๑ พื้นที่ภาคเหนือ ประกอบด้วย ๑๗ จังหวัด ได้แก่ จังหวัดกำแพงเพชร เชียงรายเชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แพร่ แม่ฮ่องสอน ลำปางลำพูน สุโขทัย อุตรดิตถ์ และอุทัยธานี๒.๒ พื้นที่ภาคกลาง ประกอบด้วย ๒๕ จังหวัด ได้แก่ จังหวัดกาญจนบุรีจันทบุรี ฉะเชิงเทรา ชลบุรี ชัยนาท ตราด นครนายก นครปฐม นนทบุรี ปทุมธานีประจวบคีรีขันธ์ ปราจีนบุรี พระนครศรีอยุธยา เพชรบุรี ระยอง ราชบุรี ลพบุรีสมุทรปราการ สมุทรสงคราม สมุทรสาคร สระแก้ว สระบุรี สิงห์บุรี สุพรรณบุรีและอ่างทอง๒.๓ พื้นที่ภาคตะวันออกเฉียงเหนือ ประกอบด้วย ๒๐ จังหวัด ได้แก่จังหวัด กาฬสินธุ์ ขอนแก่น ชัยภูมิ นครพนม นครราชสีมา บึงกาฬ บุรีรัมย์ มหาสารคามมุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคาย หนองบัวลำภูอำนาจเจริญ อุดรธานี และอุบลราชธานี๒.๔ พื้นที่ภาคใต้ ประกอบด้วย ๑๔ จังหวัด ได้แก่ จังหวัดกระบี่ ชุมพรตรัง นครศรีธรรมราช นราธิวาส ปัตตานี พังงา พัทลุง ภูเก็ต ยะลา ระนอง สงขลา สตูลและสุราษฎร์ธานีข้อ ๓ ให้กรมพัฒนาการแพทย์แผนไทยและการแพทย์ทางเลือกเป็นหน่วยงานที่ทำหน้าที่ประสานงานสำนักงานสาธารณสุขจังหวัดและหน่วยงานที่เกี่ยวข้องเพื่อขอข้อมูลและขอความร่วมมือในการปฏิบัติงานข้อ ๔ ในกรณีที่มีปัญหาการปฏิบัติตามประกาศนี้ให้อธิบดีกรมพัฒนาการแพทย์แผนไทยและการแพทย์ทางเลือกเป็นผู้วินิจฉัยประกาศณ วันที่ ๒๒ มกราคม พ.ศ. ๒๕๕๗ประดิษฐสินธวณรงค์รัฐมนตรีว่าการกระทรวงสาธารณสุขปริยานุช/ผู้จัดทำ๑๓ กุมภาพันธ์๒๕๕๗อังศุมาลี/ผู้ตรวจ๑๓ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๕ ง/หน้า ๑๖/๕ กุมภาพันธ์ ๒๕๕๗